Nappipariston+Joulutervehdys+2012




 * Katsaus Nappipariston vuoden 2012 toimintaan: **

Koordinaatiohankkeen tekijät Oulusta ovat olleet mukana ja tähän on poimittu niistä tärkeimmät. Lisäksi kumppanuuspatteristo on esitellyt toimintaa ja vienyt nappiviestiä eteenpäin eri tilaisuuksissa ja tapahtumissa. **Tammikuu** Hämeenlinnassa Koulutuskeskus Tavastiassa järjestettiin uuden sosiaalisen median oppimisympäristöhankkeen suunnittelu- ja koulutuspäivät. Nappiparisto mukana auttamassa hankkeen suunnittelussa. Hämeenlinnassa pidetään myös Nappipariston kumppanuuspatteriston kuukausipalaveri, johon tosin osa patteristosta osallistuu verkon välityksellä. Tuleva syksyn seminaarin ohjelman suunnittelu ja erilaisten varausten tekeminen aloitettiin täydellä höyryllä. Paikaksi valikoitui Levi ja ajankohdaksi syyskuun puoliväli. **Helmikuu** Etäopetuksen koordinaatiohanke Turusta tulee Nappipariston vieraaksi Ouluun helmikuun puolivälissä. Opetushallitus pitää uusien valtionavustusten infotilaisuuden Helsingissä helmikuun päätteeksi. **Maaliskuu** Nappipariston kumppanuuspatteristo kokoustaa maaliskuun alkajaisiksi Oulussa oppimisympäristöhankkeiden vertaisarviointikriteeristön merkeissä. Tulokset eli lomakkeet vertaisarviointien suorittamiseen ja arvioinnin avuksi/mittaristoksi löytyvät ammatillisetoppimisymparistot.wikispaces.com –sivustolta kohdasta ”vertaisarviointi”. Nappipariston toimintaa ja virtuaalisia oppimisympäristöjä esiteltiin sosiaalisen median hankkeiden tapaamisessa Oulussa (Oamk, Sote), jossa samalla pohdittiin oppilaitosten yhteisten ympäristöjen toimintaedellytyksiä. Yhteistyön tuloksena Nappiparistolaiset ovat saaneet mm. perehdytystä sosiaali- ja terveysalan simulaatioympäristöihin tarvittaessa. Espoossa järjestetään Osaava arvioinnin asiantuntija –koulutus, jonka yhteydessä tuettua vertaiskehittämistoimintaa tarjolla hankkeille. Opetushallituksen Myötätuulessa –seminaari kokoaa hanketoimijoita Helsinki-Tukholma-Helsinki –risteilyllä maaliskuun 19.-21. päivä. Verkostoitumista ja paljon mielenkiintoisia esityksiä. Nappiparisto pitää kumppanuuspatteriston kuukausipalaverin laivalla keinuen. **Huhtikuu** Yksi vuoden merkittävimmistä tapahtumista: ITK-konferenssi. Nappiparisto mukana esitelmöimässä ja tietenkin Torilla. **Toukokuu** Oppimisympäristökehittäjien ja IT-osaajien yhteisseminaari 9.-10.5. Jyväskylässä. Iso seminaari, jossa mukana suurin osa oppimisympäristöhanketoimijoista sekä eri organisaatioiden IT-edustusta. Todella hyvää keskustelua IT:n ja pedagogisen kehittämistoiminnan (etenkin mobiilin sellaisen) yhteistoiminnan parantamisesta. Nappiparisto on kutsuttuna asiantuntijana SILC – School Innovation and Learning Center –hankkeen ohjausryhmässä Oulun Yliopistolla. **Kesäkuu** Koordinaatiohankkeiden tapaaminen Tampereella kesäkuu 8. päivä. Tapaamisen aiheena hankkeissa tehtävän pedagogisen mallintamisen haasteet ja mahdollisuudet. Kesäkuun Osaava Opettaja-tapahtumassa kerrottiin myös osallistujille miten Nappiparisto kokoaa yhteen tekijät ja toimijat ja valotettiin tulevaisuuden pedagogisia malleja yksilöllisten opintopolkujen puitteissa. Oulun ammatillinen opettajakorkeakoulu saa arvovaltaisia vieraita Saudi-Arabiasta. Nappiparisto on mukana järjestämässä vieraille tutustumiskäyntejä mielenkiintoisiin Oulun kohteisiin ja avusti lisäksi QR-koodisuunnistuksen tekemisessä mobiililaitteiden avulla pitkin Oulun katuja. Nappiparisto hanke on osoittautunut kansainvälisesti kiinnostavaksi konseptiksi koordinoida ja kehittää oppimisympäristöjen monimuotoistamiseen liittyvää työtä. **Elokuu** Opefoorumin uudistuksen suunnittelu aloitetaan. Levin huiput -seminaarin lähestyy ja ilmoittautumiset loppusuoralla. Uusien valtionavustushankkeiden verkostotapaaminen Opetushallituksessa 28-29. päivä. Uudet oppimisympäristöhankkeet ensi kertaa yhdessä koolla. Nappipariston kumppanuuspatteristo kokoustaa illallisen merkeissä Helsingissä. **Syyskuu** Opefoorumin uudistus etenee ja sitä lähdetään viemään myös käytännössä eteenpäin. OpinTori-hanke, TE-toimisto ja Koillis-Suomen Aikuiskoulutus järjestää Pudasjärvellä verkko-oppimisen teemapäivän, missä Sanna puhuu tulevaisuuden oppimisesta ja uusista oppimisympäristöistä. Turkulaiset saavat nappitietoutta oppilaitosjohdon seminaarissa ja esittelevät toimintaansa ja eri hankkeissa tehtävää työtä. Nappiparisto on mukana Oulussa järjestettävässä Muuttuva oppimaisema –seminaarissa. Pedagogisen kehittämisen huiput Levillä –seminaari 18.-20. päivä. Suurseminaariin saapui lopulta paikalle pitkälti yli 250 pedagogisen kehittämisen huippua ympäri Suomea. Valtaisan hieno seminaari ja tärkeää asiaa. Nappipariston kumppanuuspatteristo kokoustaa seminaarin päätteeksi Lapin Matkailuopistolla Levillä. **Lokakuu** Nappiparisto suuntaa kohti Belgiaa, missä tutustutaan mm. EuroSkills-Ammattitaidon EM- kilpailuihin. Lokakuussa suunnataan jo kohti kevättä ja aloitetaan ITK13 suunnittelu hakemalla teemaseminaaria, foorumiesityksiä ja toripaikkaa. **Marraskuu** Nappipariston jatkohanke starttaa. Marraskuussa järjestetään heti ensimmäinen nappitapahtuma Salossa 8.-9. päivä. Nappiparisto hanke kertoo uusista oppimisympäristöistä Winnowan järjestämässä Somenaarissa. Oulun seudun ammattiopiston Myllytullin yksikkö avaa uuden oppimisympäristön, jonka avajaisia vietetään 14. päivä. Uudessa oppimisympäristössä tilankäyttöä ei ole lähdetty rajoittamaan, vaan käytössä on peräti kokonainen liikuntasali. Oulun Business Kitchenissä järjestettiin Pöytä on katettu yhteistyöllä-tapahtuma, jonka tarkoituksena oli kehittää ja edistää yritysten ja oppilaitosten välistä yhteistyötä. Suomalainen ammatillinen koulutus oli esillä myös Immersive Education –konferenssissa, jossa Sanna Brauer ja Pasi Mattila pitivät esityksen virtuaalisista oppimisympäristöistä. **Joulukuu** Toinen merkittävä vuosittainen tapahtuma: Valtakunnalliset virtuaaliopetuspäivät. Nappiparisto mukana näyttelyosastolla. Opefoorumin uudistustyö valmistuu ja uuden ilmeen saanut Opefoorumi.fi –sivusto lanseerattiin Virtuaaliopetuspäivillä. Tiedot ITK2013 valinnoista julkaistaan. Nappiparisto näkyy ensi keväänä ITK:ssa Torilla (Ammattipeda-tori: "Tule tuulettamaan tuloksia! Peliseuraa verkkopeleihin ja turnauksiin.”) sekä esitelmöi teemaseminaarissa otsikolla "Mobiili houkuttaa oppimaan - Peli-iloa työhön!". **Muuta toimintaa:**  Nappipariston ensimmäinen toimintavuosi tuli päätökseen. Nappiparistolle haettiin alkuvuodesta jatkoa ja jatkohanke käynnistyi marraskuun alusta. Nappipariston toiminta jatkuu mm. nappitapahtumien merkeissä vuoden 2013 loppuun.  Nappipariston kuukausikirje lähti kuluneen vuoden aikana kaikkiaan yhdeksän kertaa, tämä vuosikooste mukaan lukien. Nappipariston kuukausikirjeet on luettavissa ammatilliset oppimisympäristot -wikisivustolla osoitteessa  http://ammatillisetoppimisymparistot.wikispaces.com/Nappipariston+kuukausikirjeet.  Nappiparisto –koordinaatiohankkeen toiminnassa on erittäin vahvasti mukana sen kumppanuuspatteristo, joka pitää palavereja säännöllisesti noin kerran kuukaudessa. Vuoden 2012 Vuoden 2012 aikana Nappipariston kumppanuuspatteristo kokoontui verkossa kaikkiaan viisi kertaa ja kuta kuinkin saman verran kasvotusten eri puolilla Suomea. Opetushallitus on käynnistänyt viisi työryhmää, joiden tavoitteena koota eri teemoittain pedagogisia käytänteitä yhteen ja aukikuvata ne. Moni kumppanuuspatteriston jäsen on mukana tässä mallinnustyössä. Ryhmien työn hedelmiä voi käydä poimimassa osoitteessa []. Työryhmien työskentelyn tuloksena syntyy Opetushallituksen Edu.fi -sivustolle uusia sisältöjä sekä artikkelijulkaisu RIKASTETTU & RAKASTETTU OPPIMINEN - Oivalluksia ja malleja osaamisperusteisen ammatillisen koulutuksen opetusjärjestelyiksi ja –menetelmiksi.

Tällaista tänä vuonna. Tehdään ensi vuodesta yhtä huikea.

Rauhallista Joulua ja ilahduttavan innostavaa Uutta Vuotta!